Քիթի Բրաքնել

Քիմբերլի Դեյլ Էդվարդսը (նոյեմբերի 15, 1984(1984-11-15), Չելթնեմ, Գլոստերշիր, Գլուսթերշիր, Անգլիա, Միացյալ Թագավորություն), ով հայտնի է նաև Քիթի Բրաքնել բեմական անունով, բրիտանացի երգչուհի-երգահան է։ Բրաքնելը հայտնի է դարձել 2011 թվականի Իքս Ֆակտորի VIII եթերաշրջանում ֆինալիստ դառնալով, որտեղ զբաղեցրել է յոթերորդ հորիզոնականը։


== Կենսագրություն ==
Բրաքնելը սկսել է երգել վաղ հասակից, ինչպես նաև նվագել է ջութակ և դաշնամուր։ Մանկության ընթացքում նա մասնակցել է բարեգործական համերգների և երաժշտական-թատերական ներկայացումների, եղել է «Չելթենհամ» մրցանակային փառատոնի հաղթող մրցանակակիր։ 11 տարեկանում նա զբաղեցրել է իր տեղը Մեծ Բրիտանիայի ազգային մանկական նվագախմբում և մասնակցել է ամենամյա շրջագայություններին նրանց հետ։ Նա պարգևատրվել է երաժշտական կրթաթոշակներով Դին Փակ դպրոցի, Սբ. Էդվարդսի անվան դպրոցի և Բրիստոլի Քլիֆթոն քոլեջի կողմից։ Միջազգային շրջագայությունները սկսել է 16 տարեկան հասակից։
2003 թվականին Բրաքնելը սկսել է զբաղվել «Interference»-ի («Միջամտություն») ռեժիսուրայով, որը գիտաֆանտաստիկ ֆիլմ է։ Ֆիլմը ընդունվել է 2005 թվականի Կաննի կինոփառատոնին մասնակցելու համար։ Դրան հետևել են Լոնդոնի, Նյու-Յորքի կարճամետրաժ ֆիլմերի և Իզրաելի կինոփառատոններում ցուցադրությունները։


== Գործունեություն ==


=== 2007-2011 ===
Նախքան Իքս Ֆակտորը Բրաքնելը բազմիցս ներկայացել է հեռուստատեսային այնպիսի շոուներում, ինչպիսիք են «To Buy or Not to Buy» (Գնել թե չգնել), «Pineapple Dance Studios» (Pineapple պարային ստուդիան), «Dinner Date» (Ճաշի ամսաթիվը) և Channel 4-ի «Wedding House» (Ամուսնության տուն) շոուն։ 2009-ի հունիսին Քիթին հայտնվում է Բրիթնի Սփիրսի «Saved My Life» փաստագրական ֆիլմում, որը եթեր է արձակվում BBC Three-ով։


=== 2011. Իքս Ֆակտոր ===
2011-ին Բրաքնելը մասնակցում է Իքս Ֆակտորի 8-րդ եթերաշրջանին։ Առաջին ունկնդրմանը նա երգում է «The Edge of Glory» երգը։ Բրաքնելը, ով այդ ժամանակ 26 տարեկան էր, հայտնվում է 25-ից բարձր կատեգորիայում, որի մարզիչն էր Լուիս Վոլշը։ «Beautiful Disaster» երգը ներկայացնելուց հետո, Բրաքնելը ընտրվում է Վոլշի կողմից՝ կենդանի շոուում մասնակցության համար։
Բրաքնելը եզրափակչում հայտնվում է 3-րդ շաբաթում հետ 3 անգամ Սեմի Բրուքեի, 5-րդում՝ Ջոնի Ռոբինսոնի և 6-րդում Միշա B-ի հետ։ Ըստ ընտրության վիճակագրության 4-րդ շաբաթում զբաղեցրել է 4-րդ տեղը 12.9% քվեարկությամբ։ Մնացած բոլոր շաբաթներում եղել է լավագույն եռյակում։ Քիթին դուրս է մնացել Իքս ֆակտորից 6-րդ շաբաթում, ինչին կողմ էին քվեարկել ժյուրիներ Թուլիսան, Քելլի Ռոուլենդը և Բառլոուն, չնայած որ նա ստացել էր ավելի շատ քվեներ հեռուստադիտողի կողմից, քան Միշա B-ն։


=== 2012-այժմ ===

Բրաքնելը վերադառնում է Իքս ֆակտոր 2013 թվականին՝ եզրափակչի ժամանակ, Ուեմբլի Արենայում ելույթ ունենալով այնպիսի նախկին մասնակիցների կողքին, ինչպիսիք են Ռիլան Քլարկը, Ջեդվարդը, Վագները, 2 Shoes-ը և Ջոննի Ռոբինսոնը։ 2013-ի հունվարին նա գնաց իր առաջին շրջագայությանը, որը անվանվեց «Glamour and Damage»։ Նա ներկայացրեց «The Damage is Done» երգը, որը ապագայում ներառվեց իր «Glamour and Damage» ալբոմի մեջ։ Բրաքնելը Գերմանիայում թողարկեց «No Tomorrow» (Ոչ վաղը) անվանումով սինգլը։
Օգոստոսին նա ներկայացրեց իր ինքնատիպ «Chains» (Շղթաներ) երգը, որը արժանացավ հետաքրքրության խոշոր օնլայն բլորգներում, նույնիսկ հիշատակվեց «Քուին» խմբի անդամ Բրայան Մեյի կողմից։ Մայիսի 4-ին Բրաքնելը հայտնեց, որ իր նոր «Glitter in the Sky» սինգլը կթողարկվի 2014 թվականի հոկտեմբերի 19-ին։ Իր դեբյուտային ալբոմը ազատ արձակվեց 2014-ի նոյեմբերի 1-ին, Pledge Music-ի Archived 2014-05-13 at Archive.is միջոցով։
Բրաքնելը հավակնում էր ներկայացնել Շվեյցարիան Եվրատեսիլ 2015 երգի մրցույթում «Yearning» երգով։ Երգը գրվել էր Բրաքնելի կողմից, Դաի Սմիթի և Էլլիսոն Սամմերհայեսի հետ միասին։ 2014-ի նոյեմբերի 25-ին պարզ դարձավ, որ նա այն ինը անձանցից մեկը չէ, ով ընտրվել է Շվեյցարիայի Ռադիո և Հեռուստատեսության կողմից՝ Ցյուրիխում կենդանի լսումներին մասնակցելու համար։ Ավելի ուշ նա ներգրավվեց Մոլդովան ներկայացնելու համար պայքարի մեջ՝ «Yearning» և «Remix» երգերով։ 2015-ի հունվարի 17-ին հայտարարվեց, որ «Remix»-ը անցել է կիսաեզրափակիչ փուլ։ Երգչուհին դուրս մնաց մրցույթից 2015-ի փետրվարի 24-ին՝ առաջին կիսաեզրափակչի ընթացքում։


== Սկավառակագրություն ==


=== Ստուդիական ալբոմներ ===


=== Կենդանի ալբոմներ ===


=== Սինգլներ ===


==== Որպես ընտրված արտիստ ====


== Ծանոթագրություններ ==


== Արտաքին հղումներ ==
Պաշտոնական կայք
Pledge Site Archived 2014-05-13 at Archive.is